S Berchtsgoana Land, aa bekannt ois "As kloane deitsche Eck", auf da Landkoartn siagt ma´s ois kloanan Zipfe gånz im Sidostn vo Deitschland, is a Landkreis in Obabayern. Des Landl is, aber, auf da andern Seitn, aa in da Mittn vom boarischn Sprochraum. ´S is im Nordn und Westn begrenzt vom Landkreis Traunstoa und im Ostn, Sidn und Sidostn vom Bundesland Soizburg umschlossn. Des Biitdl mid St. Bartholomä, an Kinigsää und an Wotzmo, kent ma fast auf da ganzn Wejt. Aber, net nur landschaftlich, hod's a sonst vii zum Bieten. Aa wann as Berchtsgoana Land wirtschaftlich vorbuidlich dosteht (bei d'Arwartslosn hom's grod drei Prozent) und se von da Struktur recht modern zoagt, han de mehran Hiesign, no recht bodnständig und da Tradition verpflichtet und stengan zur Hoamat und Sproch, im Boarisch.